Aleksandra Bruxtein

Aleksandra Jakovlevna Bruxtein (jaiotzez Vygodskaia; ; Vilnius, 1884ko abuztuaren 23agreg./abuztuaren 11jul. – Mosku, 1968ko irailaren 20a) sobietar-errusiar idazlea izan zen. Hirurogei antzezlan baino gehiago idatzi zituen, gehienak haur eta gazteentzat, baina Doroga ukhodit v dal... trilogia autobiografikoarengatik egin zen ezaguna, batez ere.

 Bizitza 
Aleksandra Vygodskaia 1884an jaio zen Vilniusen, Jakov Vygodski mediku, ekintzaile eta yiddishezko idazlearen eta haren emazte Jelena Jadlovkinaren alaba, eta Semion izeneko neba gazteago bat zuen.

Bestuzhev ikastaroetan graduatu zen eta 1903an Serbei Bruxtein medikuarekin ezkondu zen. Bi seme-alaba izan zituen: Mikhail Bruxtein ingeniaria eta Nadezhda Nadezhdina koreografoa. Mugimendu iraultzailean parte hartu zuen eta 1907tik 1916ra Gurutze Gorri Politikoan jardun zuen preso politikoei eta erbesteratutako iraultzaileei laguntzeko. Urriko Iraultzaren ondoren, analfabetismoa desagerrarazteko kanpainan parte hartu zuen, alfabetatze-eskolak antolatu zituen Petrograden eta haurrentzako antzezlanak idatzi zituen. Sobietar Batasuneko Alderdi Komunistako kide izan zen 1941etik.

60 antzezlan baino gehiago sortu zituen, batez ere haur eta gazteentzat, baita Stranitsy proxlogo (1952) oroitzapen liburua ere. Bere idazlanik ospetsuena Doroga ukhodit v dal... (1956-1961) trilogia autobiografikoa da. Liburu sail hori Sobietar Batasuneko gazte literaturaren adibiderik onenetakotzat hartzen da eta gaur egungo Errusian ere ospetsu izaten jarraitzen du. Hala ere, 2019ko datuen arabera, ez dago atzerriko hizkuntza batera ere itzulita eta ia ezezagun geratzen da nazioartean.

Bruxtein 1968ko irailaren 20an hil zen Moskun, eta Novodevitxie hilerrian dago hobiratuta.

 Lan hautatuak 

 Sovetski teatr dlia detei (1946)
 Stranitsy proxlogo (1952)
 Piesy (1956)
 Doroga ukhodit v dal... (1956)
 V rassvetny txas (1958)
 Vesna (1961)
 Vetxernie ogni (1963)
 Tsvety Xlisselburga

 Erreferentziak 

 Kanpo estekak 

Kategoria:Vilniustarrak
Kategoria:Lituaniako juduak
Kategoria:Errusiako juduak
Kategoria:Sobietar Batasuneko idazleak
Kategoria:Errusiako eleberrigileak
Kategoria:Emakume eleberrigileak
Kategoria:Errusiako antzerkigileak
Kategoria:Emakume antzerkigileak
Kategoria:Errusiako haur literaturako idazleak
Kategoria:Gazte literaturako idazleak
Kategoria:Errusiako autobiografoak
Kategoria:XX. mendeko emakume idazleak
Kategoria:Errusierazko idazleak
Kategoria:Yiddish hiztunak
Kategoria:Bestuzhev ikastaroetako ikasleak
Kategoria:Sobietar Batasuneko Alderdi Komunistako kideak
Kategoria:Moskun hildakoak